Veteranët e luftës kërkojnë rritje të pensioneve
Në Prishtinë organizata e Veteranëve të luftës së ish UÇK-së, proteston kundër projektligjit për pagën minimale, që nuk përfshin pensionet e veteranëve.
Qindra pjesëtarë të Organizatës së Veteranëve të luftës së ish Ushtrisë Çlirimtare të Kosovës u hodhën në protestë të enjten për të kundërshtuar projektligjin për pagën minimale, i cili u miratua në parim dy ditë më parë në parlamentin e Kosovës. Forcat të shtuara të policisë rrethuan ndërtesën e parlamentit, ndërsa protestuesit kaluan rrethojat e oborrit duke brohoritur kundër projektligjit që nuk përfshinë pensionet e tyre. Ushtruesi i detyrës së kryetarit të Organizatës së Veteranëve të luftës së ish Ushtrisë Çlirimtare të Kosovës, Faton Klinaku, kërkoi tërheqjen e projektligjit. tha ai. Brenda parlamentit që ishte mbledhur për çështje të tjera, përfaqësues të partive opozitare pamundësuan punimet e seancës në orët e paraditës. Pas një ndërprerjeje disa orëshe, ligjvënësit u mblodhën sërish dhe kryeministri i Kosovës, Albin Kurti, tha se do të anulojë pjesëmarrjen e tij të premten në Forumin e Prespës, në Maqedoninë e Veriut, për t’u takuar me veteranët. tha ai. Megjithatë, partitë opozitare kundërshtuan vazhdimin e punimeve të parlamentit. tha Abelard Tahiri nga Partia Demokratike e Kosovës. tha Besnik Tahiri nga Aleanca për Ardhmërinë e Kosovës. Pas një pushimi të dytë, kryetari i parlamentit të Kosovës, Glauk Konjufca, tha se seanca e së enjtes shtyhet për javën tjetër, për shkak të mungesës së kushteve për vazhdimin e saj. tha ai. Mos vazhdimi i seancës ishte kërkesë edhe e protestuesve të cilët qëndruan pranë ndërtesës së parlamentin deri në shtyrjen e saj, e më pas u shpërndanë për t’u takuar të premten me kryeministrin Kurti. Projektligji i miratuar në parim, parasheh rritjen e pagës minimale në 264 euro, nga 130 deri në 170 sa është aktualisht. Nëse ky projektligj hyn në fuqi, veteranët do të vazhdojnë të marrin 170 euro sa është pensioni aktual i tyre. Përveç protestave veteranët paralajmëruan se cështjen do ta dërgojnë atë për shqyrtim në Gjykatën Kushtetuese.